Akti

BBQ Πρωτομαγιάς
2026-05-03 12:00 - 18:00 (Europe/Zurich) | Centre Aéré des Allévays, Chemin des Allevays, Gingins, Vaud, 1276, Switzerland
Φέτος, με αφορμή την Πρωτομαγιά, θα συγκεντρωθούμε για να ψήσουμε και να περάσουμε μαζί μία αξέχαστη ημέρα στην εξοχή!
Ημερομηνία: Κυριακή 3 Μαΐου 2026
Ώρα: 12:00
Μέρος: Centre Aéré des Allévays, 1276 Gingins
Η συμμετοχή στην εκδήλωση είναι δωρεάν. Η Ακτή θα προσφέρει τα κρέατα, τα κρασιά και τα αναψυκτικά. Η γαστρονομική σας συνεισφορά με συνοδευτικά, γλυκά ή ποτά της αρεσκείας σας, θα συμπληρώσει την επιτυχία της εκδήλωσης.
Καθώς ο αριθμός των διαθέσιμων θέσεων είναι περιορισμένος, σας παρακαλούμε να επιβεβαιώσετε τη συμμετοχή σας έως και τις 30 Απριλίου 2026 μέσω email στο info@akti.ch (παρακαλούμε να διευκρινίζετε τον ακριβή αριθμό ενηλίκων και παιδιών).
Ανυπομονούμε να μοιραστούμε αυτήν την ξεχωριστή ημέρα μαζί σας!

Μάθημα Παραδοσιακών Χορών
2026-05-10 17:30 - 19:30, 2026-06-14 17:30 - 19:30, 2026-09-27 17:30 - 19:30, 2026-10-11 17:30 - 19:30, 2026-11-15 17:00 - 19:00, 2026-11-29 17:00 - 19:00, 2026-12-13 17:00 - 19:00 | Maison de Quartier de la Redoute, Chemin de la Redoute 12, Nyon, 1260, Switzerland
Περισσότερες πληροφορίες: https://akti.ch/archives/860

Φιλικός Αγώνας Μπάσκετ BBC Nyon – PanCOTEiakos
2026-05-12 20:30 - 22:00 | Salle Tandem B, Gymnase de Nyon, Route de Clémenty 5, Nyon, Vaud, 1260, Switzerland
Ελάτε να παρακολουθήσετε από κοντά τη φιλική αναμέτρηση της ομάδας μπάσκετ του συλλόγου μας απέναντι στην τοπική ομάδα της Νυόν.

Συνάντηση Θεατρικής Ομάδας
2026-05-14 16:00 - 18:00 | Maison de Quartier de la Redoute, Chemin de la Redoute 12, Nyon, 1260, Switzerland
Συνάντηση της θεατρικής ομάδας της Ακτής, όλες οι απαραίτητες πληροφορίες βρίσκονται εδώ.

Φιλικός Αγώνας Μπάσκετ PanCÔTEiakos vs. G.A.L.I.S.
2026-06-02 20:00 - 21:30 | Ecole Mont Olivet, Chemin Crétanaux 2, Vich, Vaud, 1267, Switzerland
Ελάτε να παρακολουθήσετε από κοντά τη φιλική αναμέτρηση της ομάδας μπάσκετ του συλλόγου μας (PanCÔTEiakos) απέναντι στην ομάδα G.A.L.I.S. (Greeks Allstar Living In Switzerland).

Συνάντηση Λέσχης Ανάγνωσης
2026-06-07 17:00 - 18:30
Το βιβλίο που έχει επιλεγεί για το δεύτερο τρίμηνο του 2026 είναι το “Μητέρες και γιοι” του Θεόδωρου Καλλιφατίδη.

Γενική Συνέλευση Ακτής 2026
2026-06-14 11:30 - 13:00 | Parc Animalier La Garenne, Route du Bois Laurent 3, Le Vaud, Vaud, 1261, Switzerland
Η ετήσια γενική συνέλευση του Συλλόγου Ελλήνων και Φιλελλήνων της Περιοχής La Côte “Η Ακτή” θα πραγματοποιηθεί την Κυριακή 14 Ιουνίου 2026 και ώρα 11:30 στην αίθουσα MIB του ζωολογικού πάρκου La Garenne (Route du Bois Laurent 3, 1261 Le Vaud).
Η πρόσκληση για τη Γενική Συνέλευση και όλες οι σχετικές πληροφορίες βρίσκονται εδώ.

Εκπαιδευτική Δραστηριότητα με Θέμα το Λύγκα
2026-06-14 11:30 - 13:00 | Parc Animalier La Garenne, Route du Bois Laurent 3, Le Vaud, Vaud, 1261, Switzerland
Ο σύλλογος Ακτή, σε συνεργασία με το ζωολογικό πάρκο της Garenne οργανώνουν εκπαιδευτική δραστηριότητα για παιδιά (μεταξύ 4 και 12 ετών) με θέμα το λύγκα. Η δραστηριότητα θα πραγματοποιηθεί παράλληλα με την ετήσια Γενική Συνέλευση 2026 της Ακτής.
Δικαίωμα συμμετοχής έχουν μόνο τα παιδιά των μελών του συλλόγου, ώστε να διευκολυνθεί η συμμετοχή των γονέων τους στη Γενική Συνέλευση.

Ημέρα και ώρα: Κυριακή 14 Ιουνίου 2026, από τις 11:30 έως τις 13:00. Τα παιδιά πρέπει να είναι παρόντα και έτοιμα 15′ πριν από την έναρξη της δραστηριότητας (11:15).
Διάρκεια: 1.5 ώρα (45′ παρουσίαση με θέμα το λύγκα και 45′ ξενάγηση στο πάρκο).
Κόστος συμμετοχής: 10 CHF/παιδί (περιλαμβάνεται το κόστος της εισόδου στο πάρκο για το υπόλοιπο της ημέρας).
Δηλώσεις συμμετοχής: Υποχρεωτικά μέσω email στο info@akti.ch. Αν κάποιοι γονείς προτιμούν να συνοδέψουν τα παιδιά στη δραστηριότητα, παρακαλούμε να το διευκρινίσουν στο email.

Τελετή Ανακήρυξης κ. Αλέξανδρου Γεννηματά ως Επίτιμο Μέλος της Ακτής
2026-07-05 11:00 - 12:30 | Ferme du Manoir (Salle du Conseil Communale de Nyon), Rue Maupertuis 1, Nyon, Vaud, 1260, Switzerland
Με βάση ομόφωνη απόφαση που πάρθηκε στην πρόσφατη Γενική Συνέλευση της Ακτής, σας προσκαλούμε στην τελετή ανακήρυξης του κ. Αλέξανδρου Γεννηματά, Γενικού Πρόξενου της Ελλάδας στην Ελβετία, ως το πρώτο επίτιμο μέλος της Ακτής. Η τελετή θα πραγματοποιηθεί την Κυριακή 5 Ιουλίου 2026 στις 11:00 στην αίθουσα του δημοτικού συμβουλίου της Νυόν (Ferme du Manoir, Rue Maupertuis 1, 1260 Nyon).
Ο κ. Αλέξανδρος Γεννηματάς, κατά της διάρκεια της πενταετούς θητείας του ως Γενικός Πρόξενος στη Γενεύη, υπήρξε πάντα στο πλευρό των διαφόρων ελληνικών και φιλελληνικών φορέων αλλά και γενικότερα του απόδημου ελληνισμού της γαλλόφωνης Ελβετίας με τον οποίο ανέπτυξε ιδιαίτερους δεσμούς.
Επίσης, υπήρξε πρεσβευτής της ελληνο-ελβετικής φιλίας και συνεργάστηκε άψογα με τις τοπικές αρχές για την ανάδειξη του φιλελληνικού παρελθόντος της ευρύτερης περιοχής, με αποκορύφωμα τα αποκαλυπτήρια των προτομών του Λόρδου Βύρωνα και του Ιωάννη Καποδίστρια στη Γενεύη κατά τη διάρκεια της θητείας του.
Την τελετή ανακήρυξης θα ακολουθήσει ομιλία του κ. Γεννηματά (στα γαλλικά) με θέμα τις ελληνο-ελβετικές σχέσεις στη γαλλόφωνη Ελβετία.
Η εκδήλωση θα ολοκληρωθεί με ένα απεριτίφ στον ίδιο χώρο.

Προπόνηση Ομάδας Μπάσκετ
2026-09-01 19:30 - 21:30 | Ecole Mont Olivet, Chemin Crétanaux 2, Vich, Vaud, 1267, Switzerland
Περισσότερες πληροφορίες: https://akti.ch/archives/2196

Συνάντηση Λέσχης Ανάγνωσης
2026-09-27 19:00 - 20:30 | Maison de Quartier de la Redoute, Chemin de la Redoute 12, Nyon, 1260, Switzerland
Το βιβλίο που έχει επιλεγεί για το τρίτο τρίμηνο του 2026 είναι το “Γκιακ” του Δημοσθένη Παπαμάρκου.

Έξοδος για Μανιτάρια με τη Mυκολογική Eταιρεία της Côte
2026-10-04 09:45 - 15:00 | Collège des Perrerets, Chemin de la Perroude 1, Gland, Vaud, 1196, Switzerland
Σας προσκαλούμε με χαρά στην έξοδο για μανιτάρια με τη μυκολογική εταιρία της Côte (κ. Bernard Desponds και Théo Vassiloudis) που θα πραγματοποιηθεί την Κυριακή 4 Οκτωβρίου 2026 στην ευρύτερη περιοχή του Parc Jura Vaudois (το ακριβές μέρος θα αποφασιστεί την παραμονή της εξόδου, ανάλογα με τις καιρικές συνθήκες)
Πρόγραμμα:
09:45-10:00 – Συνάντηση στο πάρκινγκ του Collège des Perrerets στο Gland, κατανομή στα διαθέσιμα αυτοκίνητα
10:00 – Αναχώρηση για τον επιλεχθέντα προορισμό
10:30-12:15 – Διδακτική περιήγηση στο δάσος, εξηγήσεις για την τοπική χλωρίδα και τα μανιτάρια (σε γαλλικά και ελληνικά)
12:15-13:15 – Διάλειμμα για πικ νικ στο δάσος
13:15-15:00 – Συνέχεια της περιήγησης και επιστροφή στο σημείο στάθμευσης
15:00 – Τέλος εξόδου και επιστροφή
Απαραίτητος εξοπλισμός:
– Κλειστά παπούτσια, κατάλληλα για πεζοπορία στο δάσος
– Πλαστικά ή αδιάβροχες κουβέρτες για πικ νικ, σε περίπτωση που δεν υπάρχουν τραπέζια
– Νερό και φαγητό για το πικ νικ (ιδανικά κάτι που να μπορεί να μοιραστεί με περισσότερα άτομα)
– Όσοι το επιθυμούν, μπορούν να έχουν μαζί τους ένα καλαθάκι για τη συλλογή των μανιταριών.
Συμμετοχή:
Η συμμετοχή είναι δωρεάν, αλλά η εγγραφή είναι απαραίτητη (λόγω περιορισμένου αριθμού θέσεων) και πραγματοποιείται αποκλειστικά με email στο info@akti.ch. Η έξοδος είναι κατάλληλη για παιδιά άνω των 5-6 χρονών.

Χριστουγεννιάτικο Φιλανθρωπικό Μπαζάρ 2026
2026-12-05 10:00 - 15:00 | Café Ex Machina, Rue du Vieux-Marché 11, Nyon, Vaud, 1260, Switzerland
Σας προσκαλούμε με χαρά στο Χριστουγεννιάτικο φιλανθρωπικό bazaar της Ακτής που θα πραγματοποιηθεί το Σάββατο 5 Δεκεμβρίου 2026 από τις 10:00 έως τις 15:00 στο café Ex Machina (στο κέντρο της Νυόν).
Στο bazaar θα διατιθενται προς πώληση χριστουγεννιάτικα στολίδια, κουραμπιέδες και μελομακάρονα, καθώς και διάφορα ελληνικά προϊόντα όπως μέλι, γλυκό κουταλιού, ρακόμελο και άλλα.
Η είσοδος στο bazaar θα είναι ελεύθερη. Για τυχόν αγορές, θα γίνονται δεκτές πληρωμές μέσω της εφαρμογής Twint, με τραπεζικές κάρτες ή με μετρητά.

Εορτασμός του Πάσχα 2027
2027-05-02 11:00 - 18:00 | Centre Aéré des Allévays, Chemin des Allevays, Gingins, Vaud, 1276, Switzerland
Σας καλούμε να γιορτάσουμε μαζί το ορθόδοξο Πάσχα στις 2 Μαΐου 2027 στον υπέροχο χώρο του Centre Aéré des Allévays!
